**भारत सरकार**

मानव संसाधन विकास मंत्रालय

उच्‍चतर शिक्षा विभाग

**राज्‍य सभा**

अतारांकित प्रश्‍न संख्‍या: 1198

उत्‍तर देने की तारीख: 20.12.2018

**आंध्र प्रदेश में ‘लॉजिस्टिक युनिवर्सिटी’ की स्थापना करना**

1198. श्री टी॰जी॰ वेंकटेशः

 क्या मानव संसाधन विकास मंत्री यह बताने की कृपा करेंगे किः

(क) क्या यह सच है कि सरकार आंध्र प्रदेश में ‘लॉजिस्टिक युनिवर्सिटी’ स्थापित करने पर विचार कर रही है;

(ख) यदि हां, तो तत्संबंधी ब्यौरा क्या है;

(ग) क्या सरकार को इस आशय का कोई प्रस्ताव प्राप्त हुआ है यदि हां, तो तत्संबंधी ब्यौरा क्या है; और

(घ) इस परियोजना के लिए कितनी निधियां आवंटित की जा रही है तथा इस परियोजना के कब शुरू किए जाने की संभावना है; तत्संबंधी ब्यौरा क्या है?

**उत्तर**

**मानव संसाधन विकास मंत्रालय में राज्य मंत्री**

**(डॉ. सत्य पाल सिंह)**

(क) से (घ): आंध्र प्रदेश में लॉजिस्टिक यूनिवर्सिटी स्‍थापित करने संबंधी कोई प्रस्‍ताव केन्‍द्र सरकार के अंतर्गत विचाराधीन नहीं है। तथापि, वाणिज्‍य और उद्योग मंत्रालय के वाणिज्‍य विभाग ने सूचित किया है कि उन्‍हें आंध्र प्रदेश सरकार की ओर से काकीनाडा में एक लॉजिस्टिक यूनिवर्सिटी की स्‍थापना हेतु 200 करोड़ रूपए का एकबारगी पूंजीगत व्‍यय अनुदान और दस वर्षों के लिए प्रतिवर्ष 20 करोड़ रूपए का आवर्ती परिचालन अनुदान स्‍वीकृत और जारी करने संबंधी एक प्रस्‍ताव प्राप्‍त हुआ था।

 वाणिज्‍य और उद्योग मंत्रालय के वाणिज्‍य विभाग ने यह भी सूचित किया है कि उसके द्वारा परियोजना के लिए किसी प्रकार की निधियां जारी नहीं की गई हैं और परियोजना प्रारंभ करने संबंधी कार्यक्रम का मामला आंध्र प्रदेश राज्‍य सरकार से जुड़ा है।

**\*\*\*\*\***